ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ଟିକାକରଣ ସମ୍ପର୍କିତ ସଦ୍ୟତମ ସୂଚନା
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ଦିଆଯାଇଛି 32.13 କୋଟି ଡୋଜରୁ ଅଧିକ ଟିକା
ଟିକାକରଣ ପାଇଁ ଏବେ ରାଜ୍ୟ/କେନ୍ଦ୍ରଶାସିତ ଅଞ୍ଚଳମାନଙ୍କ ପାଖରେ ଉପଲବ୍ଧ ଅଛି 73 ଲକ୍ଷରୁ ଅଧିକ ଡୋଜ
ସାରା ଦେଶରେ କୋଭିଡ-19 ଟିକାକରଣକୁ ତ୍ୱରାନ୍ୱିତ କରିବା ଏବଂ ଏହାର ପରିସରକୁ ବ୍ୟାପକ କରିବା ଦିଗରେ କେନ୍ଦ୍ର ସରକାର ପ୍ରତିଶ୍ରୁତିବଦ୍ଧ । ଜୁନ 21, 2021ରୁ ସାର୍ବଜନୀନ କୋଭିଡ-19 ଟିକାକରଣର ନୂତନ ପର୍ଯ୍ୟାୟ ଆରମ୍ଭ ହୋଇଛି । ଏହି ଟିକାକରଣ ଅଭିଯାନ ଅଧିକ ସଂଖ୍ୟକ ଟିକା ଉପଲବ୍ଧତା, ଉତ୍ତମ ଯୋଜନା ପ୍ରସ୍ତୁତି ଲାଗି ରାଜ୍ୟ ଓ କେନ୍ଦ୍ରଶାସିତ ପ୍ରଦେଶ ନିକଟରେ ଅଧିକ ସଂଖ୍ୟକ ଟିକା ଉପଲବ୍ଧ ହେବା ଏବଂ ଟିକା ଯୋଗାଣ ଶୃଙ୍ଖଳକୁ ବ୍ୟବସ୍ଥିତ କରିବା ଜରିଆରେ ଗତିଶୀଳ କରାଯାଇଛି ।
ଦେଶବ୍ୟାପୀ ଟିକାକରଣ ଅଭିଯାନର ଅଂଶବିଶେଷ ସ୍ଵରୂପ, ଭାରତ ସରକାର ରାଜ୍ୟ ଓ କେନ୍ଦ୍ରଶାସିତ ପ୍ରଦେଶଗୁଡ଼ିକୁ ସଂପୂର୍ଣ୍ଣ ମାଗଣାରେ କୋଭିଡ ଟିକା ଯୋଗାଇଦେବାରେ ସହାୟତା କରୁଛନ୍ତି । ନୂତନ ପର୍ଯ୍ୟାୟ ସାର୍ବଜନୀନ କୋଭିଡ-19 ଟିକାକରଣ ଅଭିଯାନରେ କେନ୍ଦ୍ର ସରକାର ଦେଶର ଟିକା ଉତ୍ପାଦନକାରୀମାନଙ୍କ ଠାରୁ 75 ପ୍ରତିଶତ ଟିକା କ୍ରୟ କରି ସେଗୁଡିକୁ ସଂପୂର୍ଣ୍ଣ ମାଗଣାରେ ରାଜ୍ୟ ଓ କେନ୍ଦ୍ରଶାସିତ ପ୍ରଦେଶଗୁଡ଼ିକୁ ଯୋଗାଇ ଦେଉଛନ୍ତି ।
ବର୍ତ୍ତମାନ ସୁଦ୍ଧା ଭାରତ ସରକାର ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ଉଭୟ ବିନା ମୂଲ୍ୟରେ ଏବଂ ରାଜ୍ୟମାନଙ୍କ ଦ୍ୱାରା ପ୍ରତ୍ୟକ୍ଷ କ୍ରୟ ପ୍ରକ୍ରିୟାରେ 32.13 କୋଟି ଡୋଜରୁ ଅଧିକ  ଟିକା ଉପଲବ୍ଧ କରାଇଛନ୍ତି ।
ଏଥିମଧ୍ୟରୁ ନଷ୍ଟ ହୋଇଥିବା ଡୋଜକୁ ମିଶାଇ ମୋଟ 31,40,75,654 ଡୋଜ ଟିକା  ବିନିଯୋଗ ହୋଇଛି ।
ଏବେ ରାଜ୍ୟ/କେନ୍ଦ୍ରଶାସିତ ଅଞ୍ଚଳମାନଙ୍କ ନିକଟରେ 73 ଲକ୍ଷ  ଡୋଜରୁ ଅଧିକ କୋଭିଡ ଟିକା ବିନିଯୋଗ ହେବା ପାଇଁ ଉପଲବ୍ଧ ରହିଛି ।
ଏହା ବ୍ୟତୀତ, ବର୍ତ୍ତମାନ 24,65,980ରୁ ଅଧିକ ଡୋଜ ଟିକା ପାଇପଲାଇନରେ ଅଛି ଏବଂ ଆସନ୍ତା 3 ଦିନ ମଧ୍ୟରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକ ଏହାକୁ ଗ୍ରହଣ କରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ୱେଚ୍ଛାସେବୀମାନଙ୍କ ଦ୍ୱାରା ପ୍ରସ୍ତୁତ ‘କର୍ତ୍ତବ୍ୟ’ର ଆବେଗକୁ ଦର୍ଶାଉଥିବା ଭିଡିଓକୁ ସେୟାର କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଧାନମନ୍ତ୍ରୀଙ୍କ ଜନ୍ମଦିନ କୁ ‘ସେବା ପକ୍ଷ’ ପାଳନ ଅବସରରେ ସ୍ୱେଚ୍ଛାସେବୀମାନଙ୍କ ଦ୍ୱାରା ପ୍ରସ୍ତୁତ ହୋଇଥିବା ଏକ ଆକର୍ଷଣୀୟ ଭିଡିଓ ସେୟାର କରିଛନ୍ତି । ଏହି ଭିଡିଓରେ ‘କର୍ତ୍ତବ୍ୟ’ ର ଆବେଗକୁ ଦର୍ଶାଯାଇଛି ଯେଉଁଥିରେ ପ୍ରଧାନମନ୍ତ୍ରୀ ସାମିଲ ଅଛନ୍ତି ।
ମୋଦୀ ଷ୍ଟୋରୀ ଦ୍ୱାରା ଏକ ଟୁଇଟ୍କୁ ଉଦ୍ଧୃତ କରି ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“୧୦୦ ସୃଜନଶୀଳତା ପାଇଁ! ଚିତାଠାରୁ ଆରମ୍ଭ କରି ପରିଷ୍କାର ପରିଚ୍ଛନ୍ନତା ପର୍ଯ୍ୟନ୍ତ ତୁମେ ଏଥିରେ ସବୁକିଛି ସାମିଲ କରିଛ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଏବଂ ଲାଓ ପ୍ରଧାନମନ୍ତ୍ରୀଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଲାଓ ପ୍ରଧାନମନ୍ତ୍ରୀ ମହାମହିମ ଡଃ ଥୋଙ୍ଗଲୌନ ସିସୌଲିଥଙ୍କ ସହ ଫୋନ ଯୋଗେ କଥା ହୋଇଛନ୍ତି ।
କୋଭିଡ-19 ବୈଶ୍ଵିକ ମହାମାରୀ ଦ୍ଵାରା ସ୍ୱାସ୍ଥ୍ୟ ଏବଂ ଆର୍ଥିକ କ୍ଷେତ୍ରରେ ଦେଖାଦେଇଥିବା ଆହ୍ଵାନ ଉପରେ ଦୁଇ ନେତା ସେମାନଙ୍କ ମତ ବିନିମୟ କରିଥିଲେ । ମହାମାରୀର ବ୍ୟାପକତାକୁ ରୋକିବା ଦିଗରେ ଲାଓ ସରକାରଙ୍କ ଦ୍ୱାରା ଗ୍ରହଣ କରାଯାଇଥିବା ପ୍ରଭାବଶାଳୀ ପଦକ୍ଷେପକୁ ପ୍ରଧାନମନ୍ତ୍ରୀ ପ୍ରଶଂସା କରିଥିଲେ ।
କୋଭିଡ ପରବର୍ତ୍ତୀ ବିଶ୍ଵ ପାଇଁ ପ୍ରସ୍ତୁତ ହେବା ଲାଗି ଉଭୟ ନେତା ଆନ୍ତଃରାଷ୍ଟ୍ରୀୟ ସହଯୋଗର ଆବଶ୍ୟକତା ଏବଂ ସର୍ବୋତ୍ତମ ଅଭ୍ୟାସ ଓ ଅଭିଜ୍ଞତା ବାଣ୍ଟିବା ନେଇ ସହମତ ହୋଇଥିଲେ ।
ଲାଓ ସହିତ ଭାରତର ଐତିହାସିକ ତଥା ସାଂସ୍କୃତିକ ସମ୍ପର୍କ ଉପରେ ପ୍ରଧାନମନ୍ତ୍ରୀ ଆଲୋକପାତ କରିଥିଲେ ଏବଂ ଭାଟ ଫୋରେ ବିଶ୍ୱ ଐତିହ୍ୟ ସ୍ଥଳର ପୁନରୁଦ୍ଧାର କାର୍ଯ୍ୟରେ ସମ୍ପୃକ୍ତି ନେଇ ସନ୍ତୋଷ ବ୍ୟକ୍ତ କରିଥିଲେ । ଲାଓର ବିକାଶମୂଳକ କାର୍ଯ୍ୟକ୍ରମ, ଦକ୍ଷତା ବିକାଶ ଏବଂ ଛାତ୍ରବୃତ୍ତି ପାଇଁ ଭାରତର ସମର୍ଥନ ଲାଗି ଲାଓ ପ୍ରଧାନମନ୍ତ୍ରୀ ଧନ୍ୟବାଦ ଅର୍ପଣ କରିଥିଲେ ।
ମୂଲ୍ୟବାନ ଅଂଶୀଦାର ସୁଦୂର ପଡ଼ୋଶୀ ରାଷ୍ଟ୍ର ଲାଓ ସହିତ ଏହାର ବିକାଶରେ ସହଭାଗୀତାର ଧାରା ଜାରି ରଖିବା ନେଇ ଭାରତର ପ୍ରତିବଦ୍ଧତାକୁ ପ୍ରଧାନମନ୍ତ୍ରୀ ଦୋହରାଇଥିଲେ ।
ପ୍ରତିରକ୍ଷା ମନ୍ତ୍ରଣାଳୟ
କରୋନା ଭୂତାଣୁକୁ ବିଘଟିତ କରିବା ପାଇଁ ମାଇକ୍ରୋ ୱେଭ ଷ୍ଟେରିଲାଇଜର ବିକଶିତ
ପ୍ରତିରକ୍ଷା ଅନୁସନ୍ଧାନ ଏବଂ ବିକାଶ ସଂଗଠନ ଅନୁବନ୍ଧିତ ଏକ ସମ୍ମାନଜନକ ବିଶ୍ୱବିଦ୍ୟାଳୟ, ଡିଫେନ୍ସ ଇନଷ୍ଟିଚ୍ୟୁଟ ଅଫ ଆଡଭାନ୍ସ ଟେକ୍ନୋଲୋଜି କୋଭିଡ-19ର ବିଘଟନ କରିବା ପାଇଁ ‘ଅତୁଲ୍ୟ’ ନାମରେ ଏକ ମାଇକ୍ରୋୱେଭ ଷ୍ଟେରିଲାଇଜର ବିକଶିତ କରିଛି । ଏହି ଭୂତାଣୁ 56 ଡିଗ୍ରୀ ସେଲସିୟସରୁ 60 ଡିଗ୍ରୀ ସେଲସିୟସ ତାପମାତ୍ରାରେ ବିଭାଜନକାରୀ ଉଷ୍ମ ପଦ୍ଧତି ଦ୍ୱାରା ବିଘଟିତ ବା ନଷ୍ଟ ହୋଇ ଯାଇଥାଏ ।
ଏହି ଉତ୍ପାଦ ହେଉଛି ଶସ୍ତା ଓ ସମାଧାନକାରୀ ଯାହାକୁ ପୋର୍ଟେବୁଲ୍ ଅବା ସ୍ଥାୟୀ ଭାବରେ ବ୍ୟବସ୍ଥିତ କରି ପରିଚାଳିତ କରାଯାଇ ପାରିବ । ଏହି ବ୍ୟବସ୍ଥାକୁ ମାନବ / ସଂଚାଳନ ସୁରକ୍ଷା ପାଇଁ ପରୀକ୍ଷଣ କରାଯାଇଛି ଏବଂ ଏହା ସୁରକ୍ଷିତ ବିବେଚିତ ହୋଇଛି । ଭିନ୍ନ ଭିନ୍ନ ବସ୍ତୁଗୁଡ଼ିକର ଆକାର ଏବଂ ଢ଼ାଂଚା ଅନୁସାରେ ଷ୍ଟେରିଲାଇଜେସନର ସମୟ 30 ସେକେଣ୍ଡରୁ ଏକ ମିନିଟ ମଧ୍ୟରେ ରହୁଛି । ଏହି ବ୍ୟବସ୍ଥାର ଓଜନ ହେଉଛି ପ୍ରାୟ 3 କିଲୋଗ୍ରାମ ଏବଂ ଏହାର ଉପଯୋଗ କେବଳ ଅଣ-ମେଟାଲିକ ବସ୍ତୁଗୁଡ଼ିକ ପାଇଁ କରାଯାଇ ପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚଣ୍ଡିଗଡରେ ଭାରତର ପ୍ରଥମ ଭାରତୀୟ ବାୟୁ ସେନା ଐତିହ୍ୟ କେନ୍ଦ୍ରକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଚଣ୍ଡିଗଡରେ ଭାରତର ପ୍ରଥମ ଭାରତୀୟ ବାୟୁ ସେନା ଐତିହ୍ୟ କେନ୍ଦ୍ରକୁ ପ୍ରଶଂସା କରିଛନ୍ତି ।
କେନ୍ଦ୍ର ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଏହା ଏକ ଉଲ୍ଲେଖନୀୟ ଉଦ୍ୟମ, ଯାହା ଆମ ଦେଶ ପ୍ରତି ବାୟୁ ସେନାର ସମୃଦ୍ଧ ଅବଦାନକୁ ଆହୁରି ଗୌରବାଜ୍ୱଳ କରିବ ।”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତ ସରକାର ଏପର୍ଯ୍ୟନ୍ତ ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ ମାଗଣାରେ ଯୋଗାଇଛନ୍ତି ୧୬ କୋଟି ଟିକା
ଏବେ ବି ଏକ କୋଟିରୁ ଊର୍ଦ୍ଧ୍ୱ ଟିକା ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ନିକଟରେ ମହଜୁଦ ଅଛି
ଆସନ୍ତା ତିନିଦିନ ମଧ୍ୟରେ ସେମାନେ ପାଇବେ ଆଉ ୫୭ଲକ୍ଷରୁ ଅଧିକ ଟିକା
କୋଭିଡ-୧୯ ମୁକାବିଲା ଦିଗରେ ସକ୍ରିୟ ଅଛନ୍ତି ଭାରତ ସରକାର
ମହାମାରୀର ମୁକାବିଲା ପାଇଁ ନମୁନା ପରୀକ୍ଷା, ଚିହ୍ନଟ, ଉପଚାର ଓ କୋଭିଡ ନିୟମାବଳୀ ଭଳି ପାଞ୍ଚୋଟି ପ୍ରମୁଖ ପଦକ୍ଷେପ ମଧ୍ୟରୁ ଟିକାକରଣ ଅନ୍ୟତମ
କୋଭିଡ-୧୯ ଟିକାକରଣର ବ୍ୟାପକ ତଥା ଦ୍ରୁତତମ ଅଭିଯାନ ଦେଶରେ ମେ ପହିଲାଠାରୁ ଆରମ୍ଭ ହେବ । ଆଜି ଅପରାହ୍ନ ଚାରିଟାଠାରୁ ଟିକା ଦେବାକୁ ଯୋଗ୍ୟ 18 ବର୍ଷରୁ ଉର୍ଦ୍ଧ୍ୱ ବ୍ୟକ୍ତିମାନେ ସେମାନଙ୍କ ନାମ ପଞ୍ଜୀକରଣ କରିପାରିବେ । ହିତାଧିକାରୀ ହେବାକୁ ଯୋଗ୍ୟ ବ୍ୟକ୍ତିମାନେ ସିଧାସଳଖ କୋୱିନ ପୋର୍ଟାଲ ) ବା ଆରୋଗ୍ୟ ସେତୁ ଆପ୍ରେ ପଞ୍ଜୀକରଣ କରିପାରିବେ ।
ଭାରତ ସରକାର ଏପର୍ଯ୍ୟନ୍ତ ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ ପ୍ରାୟ ୧୬କୋଟି ଟିକା  ମାଗଣାରେ ଯୋଗାଇ ଦେଇଛନ୍ତି । ନଷ୍ଟ ହେବା ସହ ମୋଟ ୧୪, ୮୯, ୭୬, ୨୪୮ ଟିକା ବ୍ୟବହୃତ ହୋଇଛି । କୋଟିଏରୁ ଅଧିକ ଟିକା ଏବେ ମଧ୍ୟ ବ୍ୟବହାର ପାଇଁ ବିଭିନ୍ନ ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳଗୁଡିକ ନିକଟରେ ମହଜୁଦ ରହିଛି । ଆଗାମୀ ତିନିଦିନ ମଧ୍ୟରେ ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳଗୁଡିକ ଆଉ ୫୭ ଲକ୍ଷକୁ ଅଧିକ  ଟିକା ପାଇବେ ।
କେତେକ ଗଣମାଧ୍ୟମରେ ପ୍ରକାଶ ପାଇଛି ଯେ ମହାରାଷ୍ଟ୍ରରେ ଟିକା ଶେଷ ହୋଇଯାଇଛି ଓ ଟିକାକରଣ ଅଭିଯାନ ବାଧାପ୍ରାପ୍ତ ହୋଇଛି ।
ଏଠାରେ ସ୍ପଷ୍ଟ କରାଇ ଦିଆଯାଉଛି ଯେ ମହାରାଷ୍ଟ୍ର ଆଜି ଦିନ ଆଠଟା ସୁଦ୍ଧା ୧, ୫୮, ୬୨, ୪୭୦ ମାତ୍ରା ଟିକା ପାଇଛି । ନଷ୍ଟ ପ୍ରାୟକୁ ମିଶାଇ ମୋଟ ୧, ୫୩, ୫୬, ୧୫୧ମାତ୍ରା ଟିକା ବ୍ୟବହୃତ ହୋଇଛି । ସେ ଦୃଷ୍ଟିରୁ ୫, ୦୬, ୩୧୯ ବଳକା ଟିକା ମାତ୍ରା ରାଜ୍ୟ ନିକଟରେ ଯୋଗ୍ୟ ହିତାଧିକାରୀ ପାଇଁ ଟିକାକରଣ ନିମନ୍ତେ ମହଜୁଦ ରହିଛି ।
ଏହା ବ୍ୟତୀତ ୫,୦୦,୦୦୦ ମାତ୍ରା କୋଭିଡ ଟିକା ପଠାଯିବାକୁ ବ୍ୟବସ୍ଥା ହେଉଛି ଓ ଏହା ତିନିଦିନରେ ପହଞ୍ଚିବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜଷ୍ଟିସ  ଏମ.ରାମ ଜୋଇସଙ୍କ ଦେହାନ୍ତରେ ପ୍ରଧାନମନ୍ତ୍ରୀଙ୍କ ଶୋକ
ଜଷ୍ଟିସ  ଏମ.ରାମ ଜୋଇସଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି, “ଜଷ୍ଟିସ  ଏମ.ରାମ ଜୋଇସ ଜଣେ ବିଶିଷ୍ଟ ବୁଦ୍ଧିଜୀବୀ ଏବଂ ଆଇନ ବିଶାରଦ ଥିଲେ । ତୀକ୍ଷ୍ଣ ବୁଦ୍ଧି ଏବଂ ଭାରତର ଗଣତାନ୍ତ୍ରିକ ଢାଞ୍ଚାକୁ ସୁଦୃଢ କରିବାରେ ତାଙ୍କର ଅବଦାନ ପାଇଁ ସେ ପ୍ରଶଂସିତ ହୋଇଥିଲେ । ତାଙ୍କ ଦେହାନ୍ତରେ ମର୍ମାହତ । ଏଭଳି ଦୁଃଖଦ ମୁହୂର୍ତ୍ତରେ ତାଙ୍କ ପରିବାର ଏବଂ ପ୍ରଶଂସକଙ୍କ ପ୍ରତି ମୋର ସମବେଦନା । ଓମ ଶାନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ୱିଡେନ୍ର ପ୍ରଧାନମନ୍ତ୍ରୀଙ୍କ ସହିତ ଭାରତର ପ୍ରଧାନମନ୍ତ୍ରୀଙ୍କ ସାକ୍ଷାତ
ଭାରତର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ୱିଡେନ୍ର ପ୍ରଧାନମନ୍ତ୍ରୀ ମହାମହିମ ସୁଶ୍ରୀ ମ୍ୟାଗଡାଲେନା ଆଣ୍ଡରସନ୍ଙ୍କୁ କୋପେନହାଗେନ୍ ଠାରେ ଦ୍ୱିତୀୟ ଭାରତ – ନୋର୍ଡିକ୍ ଶିଖର ସମ୍ମିଳନୀ ଅବସରରେ ସାକ୍ଷାତ କରିଛନ୍ତି । ଦୁଇ ନେତାଙ୍କ ମଧ୍ୟରେ ଏହା ପ୍ରଥମ ସାକ୍ଷାତ ଥିଲା ।
ଭାରତ ଏବଂ ସ୍ୱିଡେନ୍ ମଧ୍ୟରେ ସମାନ ମୂଲ୍ୟବୋଧ ଉପରେ ଆଧାରିତ ଘନିଷ୍ଠ ସମ୍ପର୍କ ଦୀର୍ଘ ଦିନରୁ ରହି ଆସିଛି, ଯେମିତିକି; ଦୃଢ଼ ବ୍ୟବସାୟିକ ସମ୍ବନ୍ଧ, ନିବେଶ ଏବଂ ଗବେଷଣା ଏବଂ ବିକାଶର ସହଯୋଗ ଇତ୍ୟାଦି କ୍ଷେତ୍ରରେ ସମ୍ପର୍କ ରହିଛି; ସେହିଭଳି ଅନ୍ତର୍ଜାତୀୟ ଶାନ୍ତି, ସୁରକ୍ଷା ଏବଂ ବିକାଶକୁ ନେଇ ସମାନ ଦୃଷ୍ଟିକୋଣ ମଧ୍ୟ ରହିଛି । ନବୋନ୍ମେଷ, ପ୍ରଯୁକ୍ତି, ନିବେଶ, ଗବେଷଣା ଏବଂ ବିକାଶ ସହଯୋଗ ଏହି ଆଧୁନିକ ସମ୍ପର୍କକୁ ଏକ ଆଧାର ପ୍ରଦାନ କରିଥାଏ । ୨୦୧୮ରେ ଅନୁଷ୍ଠିତ ପ୍ରଥମ ଭାରତ – ନୋର୍ଡିକ୍ ଶିଖର ସମ୍ମିଳନୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ମୋଦୀଙ୍କର ସ୍ୱିଡେନ୍ ଯାତ୍ରା ସମୟରେ, ଉଭୟ ପକ୍ଷ ଏକ ବ୍ୟାପକ ସଂଯୁକ୍ତ କାର୍ଯ୍ୟ ଯୋଜନାକୁ ଗ୍ରହଣ କରିଥିଲେ ଏବଂ ଏକ ସଂଯୁକ୍ତ ନବୋନ୍ମେଷ ଭାଗୀଦାରୀତା ଉପରେ ସ୍ୱାକ୍ଷର କରିଥିଲେ ।
ଆଜିର ବୈଠକରେ, ଉଭୟ ପକ୍ଷର ନେତାମାନେ ଆମର ଦ୍ୱିପାକ୍ଷିକ ଭାଗୀଦାରୀରେ ହୋଇଥିବା ପ୍ରଗତି ସମ୍ପର୍କରେ ସମୀକ୍ଷା କରିଥିଲେ । ସେମାନେ ଲିଡ୍ ଆଇଟି ପଦକ୍ଷେପ ଦ୍ୱାରା କରା ଯାଇଥିବା ପ୍ରଗତି ଉପରେ ମଧ୍ୟ ସନ୍ତୋଷ ବ୍ୟକ୍ତ କରିଥିଲେ । ଏହା ସ୍ୱଳ୍ପ ଅଙ୍ଗାରକାମ୍ଳ ଅର୍ଥବ୍ୟବସ୍ଥା ଆଡକୁ ବିଶ୍ୱର ସବୁଠାରୁ ଭାରୀ ସବୁଜ ଗୃହ ବାଷ୍ପ  ନିର୍ଗମନ ଉଦ୍ୟୋଗ ଗୁଡିକୁ ମାର୍ଗଦର୍ଶନ କରାଇବା ନିମନ୍ତେ ସାହାଯ୍ୟ କରିବା ପାଇଁ ମିଳିତ ଜାତିସଂଘ ଜଳବାୟୁ କାର୍ଯ୍ୟକାରୀ ଶିଖର ସମ୍ମିଳନୀ ୨୦୧୯ରେ ଉଦ୍ୟୋଗ ପରିବର୍ତନ ଉପରେ ଏକ ନେତୃତ୍ୱ ସମୂହ  ସ୍ଥାପିତ କରିବା ନିମନ୍ତେ ଭାରତ – ସ୍ୱିଡେନ୍ ସଂଯୁକ୍ତ ବିଶ୍ୱ ସ୍ତରୀୟ ପ୍ରଥମ ପଦକ୍ଷେପ ଥିଲା । ଏହାର ସଦସ୍ୟତା ଏବେ ୧୬ଟି ଦେଶ ଏବଂ ୧୯ଟି କମ୍ପାନୀ ସହିତ ବୃଦ୍ଧି ପାଇ ୩୫ରେ ପହଂଚି ଯାଇଛି ।
ଦୁଇ ନେତା ନବୋନ୍ମେଷ, ଜଳବାୟୁ ପ୍ରଯୁକ୍ତି, ଜଳବାୟୁ କାର୍ଯ୍ୟକ୍ରମ, ସବୁଜ ଉଦ୍ଜାନ, ମହାକାଶ, ପ୍ରତିରକ୍ଷା, ବେସାମରିକ ବିମାନ ଚଳାଚଳ, ଆର୍କଟିକ୍, ଧ୍ରୁବୀୟ ଅନୁସନ୍ଧାନ, ଦୀର୍ଘସ୍ଥାୟୀ ଖଣି ଏବଂ ବ୍ୟାପାର ଏବଂ ଅର୍ଥ ସମ୍ପର୍କିତ କ୍ଷେତ୍ର ଭଳି ଅନେକ କ୍ଷେତ୍ରରେ ସହଯୋଗକୁ ଗଭୀର କରିବା ନିମନ୍ତେ ରହିଥିବା ସମ୍ଭାବନା ଗୁଡିକ ଉପରେ ମଧ୍ୟ ଚର୍ଚ୍ଚା କରିଥିଲେ । ଆଂଚଳିକ ଏବଂ ବିଶ୍ୱସ୍ତରୀୟ ବିକାଶ ଉପରେ ମଧ୍ୟ ଆଲୋଚନା ହୋଇଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ଭେଟିଲେ ତ୍ରିପୁରା ମୁଖ୍ୟମନ୍ତ୍ରୀ
ତ୍ରିପୁରା ମୁଖ୍ୟମନ୍ତ୍ରୀ ପ୍ରଫେସର  ମାନିକ ସାହା ଆଜି ପ୍ରଧାନମନ୍ତ୍ରୀଙ୍କୁ ଭେଟିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“ତ୍ରିପୁରା ମୁଖ୍ୟମନ୍ତ୍ରୀ ଡଃ ମାନିକ ସାହା ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଭେଟିଛନ୍ତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିବିଏସ୍ଇ ଦ୍ୱାଦଶ ଶ୍ରେଣୀ ଉତ୍ତୀର୍ଣ୍ଣ ଛାତ୍ରଛାତ୍ରୀଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
କେନ୍ଦ୍ରୀୟ ମାଧ୍ୟମିକ ଶିକ୍ଷା ବୋର୍ଡ ଦ୍ୱାଦଶଶ୍ରେଣୀ ଉତ୍ତୀର୍ଣ୍ଣ ହୋଇଥିବା ଛାତ୍ରଛାତ୍ରୀମାନଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । ସେମାନଙ୍କୁ ଯୁବବନ୍ଧୁ ଭାବେ ସମ୍ବୋଧନ କରି ସେ ପିଲାମାନଙ୍କ ଉଜ୍ଜଳ ଭବିଷ୍ୟତ କାମନା କରିଛନ୍ତି ।
ଧାରାବାହିକ ଟ୍ୱିଟ୍ ଜରିଆରେ ପ୍ରଧାନମନ୍ତ୍ରୀ କହିଛନ୍ତି ଯେ, “ମୋର ଯେଉଁ ଯୁବ ବନ୍ଧୁଗଣ ସଫଳତାର ସହ ସିବିଏସ୍ଇ ଦ୍ୱାଦଶ ଶ୍ରେଣୀ ଉତ୍ତୀର୍ଣ୍ଣ ହୋଇଛନ୍ତି ସେମାନଙ୍କୁ ଅଭିନନ୍ଦନ । ମୁଁ ସେମାନଙ୍କ ଉଜ୍ଜଳ ଓ ସୁଖୀ ଭବିଷ୍ୟତ କାମନା କରୁଛି ।
ଯେଉଁମାନେ ଅନୁଭବ କରୁଛନ୍ତି ଯେ ସେମାନେ ଆହୁରି ଅଧିକ ପରିଶ୍ରମ କରି ଭଲ ଫଳାଫଳ ଆଣିପାରିଥାନ୍ତେ ସେମାନଙ୍କୁ ମୁଁ କହିବାକୁ ଚାହେଁ ଯେ ସେମାନେ ନିଜ ଅଭିଜ୍ଞତାରୁ ଶିଖନ୍ତୁ ଓ ମଥା ଉଚ୍ଚକରି ଚାଲନ୍ତୁ । ଏକ ଉଜ୍ଜଳ ଓ ସୁଯୋଗପୂର୍ଣ୍ଣ ଭବିଷ୍ୟତ ଆପଣମାନଙ୍କୁ ଅପେକ୍ଷା କରିଛି । ଆପଣ ପ୍ରତ୍ୟେକ ଜଣେ ଜଣେ ମେଧାଶକ୍ତିର ଗନ୍ତାଘର । ସବୁବେଳେ ମୋର ସନ୍ଦିଚ୍ଛା ରହିଛି ।
ଯେଉଁମାନେ ଚଳିତବର୍ଷ ଦ୍ୱାଦଶ ବୋର୍ଡ ପରୀକ୍ଷା ଦେଇଛନ୍ତି ସେମାନେ ଅତ୍ୟନ୍ତ କଠିନ ପରିସ୍ଥିତିରେ ତାହା କରିଛନ୍ତି । ବିଗତ ବର୍ଷଗୁଡିକରେ ଶିକ୍ଷା ଜଗତ ଅନେକ ପରିବର୍ତ୍ତନ ଦେଖିଛି । ତଥାପି ସେମାନେ ସେଥିରେ ନିଜକୁ ଖାପଖୁଆଇ ସେମାନଙ୍କ ଶ୍ରେଷ୍ଠତ୍ୱ ପ୍ରତିପାଦନ କରିଛନ୍ତି । ସେମାନଙ୍କ ଲାଗି ଆମେ ଗର୍ବିତ ।”
ରାଷ୍ଟ୍ରପତିଙ୍କ ସଚିବାଳୟ
ଓଡିଶାରେ ରାଷ୍ଟ୍ରପତି ଦ୍ରୌପଦୀ ମୁର୍ମୁ
ଭୁବନେଶ୍ୱରରେ ଜ୍ଞାନପ୍ରଭା ମିଶନର ପ୍ରତିଷ୍ଠା ଦିବସରେ ଯୋଗଦେଲେ
ଆଜି  ଭାରତର ରାଷ୍ଟ୍ରପତି ଶ୍ରୀମତୀ ଦୌପଦୀ ମୁର୍ମୁ ଜ୍ଞାନପ୍ରଭା ମିଶନର ପ୍ରତିଷ୍ଠା ଦିବସ ସମାରୋହରେ ଯୋଗ ଦେଇ ଅଭିଭାଷଣ ପ୍ରଦାନ କରିଛନ୍ତି।
ଏହି ସମାବେଶକୁ ସମ୍ବୋଧିତ କରି ରାଷ୍ଟ୍ରପତି କହିଛନ୍ତି ଯେ ଜ୍ଞାନପ୍ରଭା ମିଶନର ପ୍ରତିଷ୍ଠା ଦିବସ ଉତ୍ସବରେ ଅଂଶଗ୍ରହଣ କରି ସେ ଅତ୍ୟନ୍ତ ଆନନ୍ଦିତ, ଯାହା ମାତୃ ଶକ୍ତି ଏବଂ ସାମର୍ଥ୍ୟକୁ ଜାଗ୍ରତ କରିବା ଏବଂ ଏକ ସୁସ୍ଥ ମାନବ ସମାଜ ଗଠନ ଲକ୍ଷ୍ୟରେ ପ୍ରତିଷ୍ଠିତ ହୋଇଛି। ସେ କହିଛନ୍ତି ଯେ ଏହା ଏକ ଗର୍ବର ବିଷୟ ଯେ ଏହି ମିଶନ ପରମହଂସ ଯୋଗାନନ୍ଦ ଜୀ ଙ୍କ ମାତାଙ୍କ ନାମରେ ନାମିତ ହୋଇଛି ଯିଏକି ତାଙ୍କର ପ୍ରେରଣାର ଉତ୍ସ ଅଟନ୍ତି।
ରାଷ୍ଟ୍ରପତି କହିଛନ୍ତି ଯେ ଆମର ସାଧୁମାନେ ଆମକୁ ମାତା, ପିତା, ଶିକ୍ଷକ ଏବଂ ଅତିଥିଙ୍କୁ ଭଗବାନ ବୋଲି ବିବେଚନା କରିବାକୁ ପରାମର୍ଶ ଦେଇଛନ୍ତି। କିନ୍ତୁ ଆମେ ଏହି ଶିକ୍ଷାକୁ ଆମ ଜୀବନରେ ଗ୍ରହଣ କରୁ କି? ଏହା ଏକ ବଡ ପ୍ରଶ୍ନ। ପିଲାମାନେ ସେମାନଙ୍କର ପିତାମାତାଙ୍କର ଉପଯୁକ୍ତ ଯତ୍ନ ନେଉଛନ୍ତି କି? ପ୍ରାୟତଃ, ବୃଦ୍ଧ ପିତାମାତାଙ୍କ ଦୁଃଖଦ କାହାଣୀ ଆମେ ଖବରକାଗଜରେ ଦେଖିବାକୁ ପାଇଥାଉ। ସେ କହିଛନ୍ତି ଯେ କେବଳ ପିତାମାତାଙ୍କୁ ଭଗବାନ ବୋଲି କହିବା ଏବଂ ସେମାନଙ୍କ ଫଟୋକୁ ପୂଜା କରିବା ଆଧ୍ୟାତ୍ମିକତା ନୁହେଁ। ପିତାମାତାଙ୍କ ଯତ୍ନ ନେବା ଏବଂ ସେମାନଙ୍କୁ ସମ୍ମାନ ଦେବା ଗୁରୁତ୍ୱପୂର୍ଣ୍ଣ। ବରିଷ୍ଠ ନାଗରିକ, ବୟସ୍କ ବ୍ୟକ୍ତି ଏବଂ ଅସୁସ୍ଥଙ୍କ ସେବାକୁ ସେମାନଙ୍କ ଜୀବନର ଶପଥ ଭାବରେ ଗ୍ରହଣ କରିବାକୁ ସେ ସମସ୍ତଙ୍କୁ ଅନୁରୋଧ କରିଛନ୍ତି। ସେ କହିଛନ୍ତି ଯେ ଏହା ହେଉଛି ମାନବ ଧର୍ମ।
ଜ୍ଞାନପ୍ରଭା ମିଶନ ‘କ୍ରିୟା ଯୋଗ’କୁ ଲୋକପ୍ରିୟ କରିବାରେ ସକ୍ରିୟ ଭୂମିକା ଗ୍ରହଣ କରିଥିବା ଉଲ୍ଲେଖ କରି ରାଷ୍ଟ୍ରପତି କହିଛନ୍ତି ଯେ ଯୋଗ ହେଉଛି ଭାରତର ଏକ ପ୍ରାଚୀନ ବିଜ୍ଞାନ ଏବଂ ଆଧ୍ୟାତ୍ମିକ ଅଭ୍ୟାସ, ଯାହାର ଉଦ୍ଦେଶ୍ୟ ହେଉଛି ଏକ ସୁସ୍ଥ ମାନବ ସମାଜ ଗଠନ କରିବା। ସୁସ୍ଥ ଜୀବନ ପାଇଁ ଉପଶମ ଅପେକ୍ଷା ପ୍ରତିରୋଧକ ବ୍ୟବସ୍ଥା ଗ୍ରହଣ କରିବା ଉଚିତ୍। ଆମେ ‘ଯୋଗ-ଯୁକ୍ତ’  ହେଲେ, ‘ରୋଗ-ମୁକ୍ତ’  ରହିପାରିବା । ଯୋଗ ମାଧ୍ୟମରେ ଆମେ ଏକ ସୁସ୍ଥ ଶରୀର ଏବଂ ଶାନ୍ତିପୂର୍ଣ୍ଣ ମନ ହାସଲ କରିପାରିବା। ଆଜିର ଦୁନିଆରେ ବସ୍ତୁବାଦୀ ସୁଖ ହାସଲ କରିବା ବହୁତ ସହଜ। କିନ୍ତୁ ପ୍ରକୃତ ଶାନ୍ତି ଲାଭ କରିବା ବହୁତ କଷ୍ଟକର। ଯୋଗ ହେଉଛି ମାନସିକ ଶାନ୍ତି ପାଇବା ପାଇଁ ଏକମାତ୍ର ଉପାୟ।
ରାଷ୍ଟ୍ରପତି କହିଛନ୍ତି ଯେ ଆମର ବସ୍ତୁବାଦୀ ଆଶା ଏବଂ ଆକାଂକ୍ଷା ଦିନକୁ ଦିନ ବୃଦ୍ଧି ପାଉଛି, କିନ୍ତୁ ଆମେ ଧୀରେ ଧୀରେ ଆମ ଜୀବନର ଆଧ୍ୟାତ୍ମିକ ଦିଗରୁ ଦୂରେଇ ଯାଉଛୁ। ପୃଥିବୀର ଉତ୍ସଗୁଡ଼ିକ ସୀମିତ, କିନ୍ତୁ ମନୁଷ୍ୟର ଇଚ୍ଛା ସୀମାହୀନ । ବର୍ତ୍ତମାନର ଦୁନିଆ ପ୍ରକୃତିର ଅସାଧାରଣ ଆଚରଣ ଦେଖିବାକୁ ପାଉଛି ଯାହା ଜଳବାୟୁ ପରିବର୍ତ୍ତନ ଏବଂ ପୃଥିବୀର ତାପମାତ୍ରା ବୃଦ୍ଧିରେ ପ୍ରତିଫଳିତ ହୋଇଛି। ଆମର ପରବର୍ତ୍ତୀ ପୀଢ଼ିକୁ ଏକ ସୁରକ୍ଷିତ ଭବିଷ୍ୟତ ଦେବା ପାଇଁ, ଏକ ପ୍ରକୃତି ଅନୁକୂଳ ଜୀବନଶୈଳୀ ଏକାନ୍ତ ଆବଶ୍ୟକ। ଭାରତୀୟ ପରମ୍ପରାରେ ବ୍ରହ୍ମାଣ୍ଡ ଏକ ଏବଂ ଅବିଚ୍ଛେଦ୍ୟ। ମଣିଷ ଏହି ବ୍ରହ୍ମାଣ୍ଡର କେବଳ ଏକ ଛୋଟ ଅଂଶ। ବିଜ୍ଞାନରେ ଆମେ ଯେତେ ଅଗ୍ରଗତି କଲେ ମଧ୍ୟ, ଆମେ ପ୍ରକୃତି ଉପରେ କଦାପି ବିଜୟ ହାସଲ କରିପାରିବ ନାହିଁ । ଆମେ ପ୍ରକୃତିର ସନ୍ତାନ। ଆମେ ପ୍ରକୃତି ପାଇଁ ସର୍ବଦା କୃତଜ୍ଞତା ପ୍ରକାଶ କରିବା ଉଚିତ୍। ପ୍ରକୃତି ସହିତ ସମନ୍ବୟ ସ୍ଥାପନ କରି ଆମେ ଏକ ସୁସ୍ଥ ଜୀବନଶୈଳୀ ଗ୍ରହଣ କରିବା ଉଚିତ୍।
BS
(Visitor Counter : 142
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଛତିଶଗଡ଼ର ପ୍ରତିଷ୍ଠା ଦିବସ ଅବସରରେ ରାଜ୍ୟବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଛତିଶଗଡ଼ର ପ୍ରତିଷ୍ଠା ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
‘‘ଛତିଶଗଡ଼ର ପ୍ରତିଷ୍ଠା ଦିବସ ଅବସରରେ ରାଜ୍ୟର ସମସ୍ତ ଲୋକଙ୍କୁ ହାର୍ଦ୍ଦିକ ଶୁଭେଚ୍ଛା । ଲୋକଗୀତ, ଲୋକନୃତ୍ୟ ଓ କଳା-ସଂସ୍କୃତି ପାଇଁ ସ୍ୱତନ୍ତ୍ର ପରିଚିତି ହାସଲ କରିଥିବା ଏହି ରାଜ୍ୟ ବିକାଶର ନୂଆ ମାନଦଣ୍ଡ ସ୍ଥାପନ କରୁ, ଏହା ହିଁ ମୋର କାମନା ।’’
SR
(
କ୍ୟାବିନେଟ
୮୫୦ ମେଗାୱାଟ ରତଲେ ଜଳ ବିଦୁ୍ୟତ ପ୍ରକଳ୍ପ ପାଇଁ ୫୨୮୧.୯୪ କୋଟି ଟଙ୍କାର ନିବେଶ ପ୍ରସ୍ତାବକୁ ଅନୁମୋଦନ କଲା କେନ୍ଦ୍ର କ୍ୟାବିନେଟ
ନ୍ୟାସନାଲ ହାଇଡ୍ରୋଇଲେକ୍ଟ୍ରିକ ପାୱାର କର୍ପୋରେସନ  ଏବଂ ଜମ୍ମୁ-କାଶ୍ମୀର ରାଜ୍ୟ ବିଦ୍ୟୁତ ଉନ୍ନୟନ ନିଗମ ଲିମିଟେଡ ର ଯଥାକ୍ରମେ ୫୧% ଓ ୪୯% ଇକ୍ୱିଟି ଯୋଗଦାନରେ ଗଠିତ ଏକ ନୂଆ ଯୌଥ ଉଦ୍ୟୋଗ କମ୍ପାନି  ଦ୍ୱାରା ଜମ୍ମୁ ଓ କାଶ୍ମୀର କେନ୍ଦ୍ରଶାସିତ ଅଞ୍ଚଳର କିସ୍ତୱାର ଜିଲ୍ଲାଠାରେ ଚେନାବ ନଦୀ ନିକଟରେ ୮୫୦ ମେଗାୱାଟ ରତଲେ ଜଳ ବିଦ୍ୟୁତ  ପ୍ରକଳ୍ପ ପାଇଁ ୫୨୮୧.୯୧ କୋଟି ଟଙ୍କାର ନିବେଶ ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଅନୁମୋଦନ ମିଳିଛି ।
ପ୍ରମୁଖ ବିଶେଷତ୍ୱ
ରତଲେ ଏଚଇ ପ୍ରକଳ୍ପ  ନିର୍ମାଣ ପାଇଁ ଜେଭିସି ଗଠନ ନିମନ୍ତେ ଜେକେଏସପିଡିସିର ଇକ୍ୱିଟି ଯୋଗଦାନ ପୂର୍ବକ ୭୭୬.୪୪ କୋଟି ଟଙ୍କାର ସହାୟତା କେନ୍ଦ୍ର ସରକାର ଜମ୍ମୁ ଓ କାଶ୍ମୀର କେନ୍ଦ୍ରଶାସିତ ଅଞ୍ଚଳକୁ ଯୋଗାଇ ଦେଉଛନ୍ତି । ଏନଏଚପିସି ୮୦୮.୧୪ କୋଟି ଟଙ୍କା ଇକ୍ୱିଟି ଏହାର ନିଜସ୍ୱ ଆଭ୍ୟନ୍ତରୀଣ ଉତ୍ସରୁ ନିବେଶ କରିବ । ୬୦ ମାସର ଅବଧି ମଧ୍ୟରେ ରତଲେ ଜଳ ବିଦ୍ୟୁତ ପ୍ରକଳ୍ପ କାର୍ଯ୍ୟକ୍ଷମ ହେବ । ପ୍ରକଳ୍ପରୁ ଉତ୍ପାଦନ ହେବାକୁ ଥିବା ବିଦୁ୍ୟତ ଗ୍ରୀଡରେ ସନ୍ତୁଳନ ରକ୍ଷା କରିବାରେ ସହାୟକ ହେବ ଏବଂ ବିଦ୍ୟୁତ ଯୋଗାଣ ସ୍ଥିତିରେ ଉନ୍ନତି ଆଣିବ ।
କାର୍ଯ୍ୟାନ୍ୱୟନ ରଣନୀତି
ପ୍ରକଳ୍ପକୁ ବିଶେଷ ଭାବେ ବ୍ୟବହାର୍ଯ୍ୟ କରିବା ପାଇଁ ଜମ୍ମୁ ଓ କାଶ୍ମୀର କେନ୍ଦ୍ରଶାସିତ ଅଞ୍ଚଳର ସରକାର ପ୍ରକଳ୍ପ କାର୍ଯ୍ୟକ୍ଷମ ହେବାଠାରୁ ୧୦ ବର୍ଷ ପର୍ଯ୍ୟନ୍ତ ଜଳ ବ୍ୟବହାର ପାଇଁ ଦେୟ ଛାଡ଼ କରିବେ, ରାଜ୍ୟ ଜିଏସଟି ଭାଗ  ଭରଣା କରିବେ, ଏବଂ ଜମ୍ମୁ ଓ କାଶ୍ମୀର କେନ୍ଦ୍ରଶାସିତ ଅଞ୍ଚଳକୁ ଏକ କ୍ରମାଗତ ହ୍ରାସ ପଦ୍ଧତିରେ ମାଗଣା ବିଜୁଳି ଯୋଗାଣ ଛାଡ଼ କରିବେ, ଯାହା କି, ପ୍ରକଳ୍ପ କାର୍ଯ୍ୟକ୍ଷମ ହେବାର ପ୍ରଥମ ବର୍ଷରେ ଜମ୍ମୁ ଓ କାଶ୍ମୀର କେନ୍ଦ୍ରଶାସିତ ଅଞ୍ଚଳକୁ ମାଗଣା ବିଦ୍ୟୁତ ଯୋଗାଣ ୧% ହେବ ଏବଂ ଦ୍ୱାଦଶ ବର୍ଷରେ ଏହା ବାର୍ଷିକ ୧%ରୁ ୧୨% ହେବ ।
ଲକ୍ଷ୍ୟ
ଏହି ପ୍ରକଳ୍ପର ନିର୍ମାଣ କାର୍ଯ୍ୟକଳାପ ମାଧ୍ୟମରେ ପାଖାପାଖି ୪୦୦୦ ଲୋକଙ୍କ ପାଇଁ ପ୍ରତ୍ୟକ୍ଷ ଓ ପରୋକ୍ଷ ନିଯୁକ୍ତି ସୁଯୋଗ ସୃଷ୍ଟି ହେବ ଏବଂ ଜମ୍ମୁ ଓ କାଶ୍ମୀର କେନ୍ଦ୍ରଶାସିତ ଅଞ୍ଚଳର ସାମାଜିକ-ଅର୍ଥନୈତିକ ବିକାଶରେ ଯୋଗଦାନ ଦେବ । ଆହୁରି ମଧ୍ୟ, ଜମ୍ମୁ ଓ କାଶ୍ମୀର କେନ୍ଦ୍ରଶାସିତ ଅଞ୍ଚଳ ୫୨୮୯ କୋଟି ଟଙ୍କା ମୂଲ୍ୟର ମାଗଣା ବିଦ୍ୟୁତ ପାଇ ଉପକୃତ ହେବ ଏବଂ ପ୍ରକଳ୍ପର ୪୦ ବର୍ଷର ଜୀବନଚକ୍ର ସମୟରେ ରତଲେ ଜଳ ବିଦ୍ୟୁତ ପ୍ରକଳ୍ପରୁ ୯୫୮୧ କୋଟି ଟଙ୍କା ମୂଲ୍ୟର ଜଳ ବ୍ୟବହାର ଦେୟ ହାସଲ କରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇଡୁକ୍କିର ରାଜାମଲାଇରେ ଭୂସ୍ଖଳନ ଜନିତ ମୃତ୍ୟୁ ନେଇ ପ୍ରଧାନମନ୍ତ୍ରୀଙ୍କ ଶୋକ
ପୀଡିତଙ୍କ ପାଇଁ ଅନୁକମ୍ପା ରାଶି ଘୋଷଣା
ଇଡୁକ୍କିର ରାଜାମଲାଇରେ ଭୂସ୍ଖଳନ ଜନିତ ମୃତ୍ୟୁ ଯୋଗୁଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀ ଏକ ଟ୍ଵିଟରେ କହିଛନ୍ତି, “ଇଡୁକ୍କିର ରାଜାମଲାଇରେ ଭୂସ୍ଖଳନ ଜନିତ ଜୀବନହାନି ଯୋଗୁଁ ମର୍ମାହତ । ଏହି ଦୁଃଖଦ ସମୟରେ ଶୋକସନ୍ତପ୍ତ ପରିବାରଙ୍କ ପ୍ରତି ମୋର ସମବେଦନା । ଆହତଙ୍କ ଆଶୁ ଆରୋଗ୍ୟ କାମନା କରୁଛି । ପୀଡିତଙ୍କୁ ସହାୟତା ପ୍ରଦାନ କରିବା ଲାଗି ଏନଡିଆରଏଫ ଏବଂ ପ୍ରଶାସନ ଘଟଣାସ୍ଥଳରେ କାର୍ଯ୍ୟ କରୁଛନ୍ତି ”।
ଏନେଇ ପ୍ରତ୍ୟେକ ମୃତକଙ୍କ ନିକଟତମ ସମ୍ପର୍କୀୟଙ୍କୁ 2 ଲକ୍ଷ ଟଙ୍କାର ଅନୁକମ୍ପା ରାଶି ଏବଂ ଆହତ ବ୍ୟକ୍ତିଙ୍କୁ 50 ହଜାର ଟଙ୍କାର ଆର୍ଥିକ ସହାୟତା ପ୍ରଦାନ କରାଯିବା ନେଇ ପ୍ରଧାନମନ୍ତ୍ରୀ ଘୋଷଣା କରିଛନ୍ତି ।
ସୂକ୍ଷ୍ମ, ଲଘୁ ଓ ମଧ୍ୟମ ଉଦ୍ୟୋଗ ମନ୍ତ୍ରଣାଳୟ
ଗଡକରୀଙ୍କ ଦ୍ଵାରା ଏମଏସଏମଇର ବ୍ୟାଙ୍କ ଅଫ ସ୍କିମ ଓ ଆଇଡିଆ ପୋର୍ଟାଲ ଲୋକାର୍ପିତ
• ଅଣୁ, କ୍ଷୁଦ୍ର ଓ ମଧ୍ୟମ ଉଦ୍ୟୋଗ ପାଇଁ ଏହି ପୋର୍ଟାଲ ବିଶେଷ ସହାୟକ ହେବ – ଗଡକରୀ
• ଗ୍ରାମାଞ୍ଚଳବାସୀଙ୍କ ବୁଦ୍ଧି, ଦକ୍ଷତା, କୌଶଳ ଓ ଜ୍ଞାନକୁ ସମ୍ପ୍ରସାରିତ କରିବ ଏହି ପୋର୍ଟାଲ – ପ୍ରତାପ ଷଡଙ୍ଗୀ
କେନ୍ଦ୍ର ସଡକ ପରିବହନ, ରାଜପଥ ଓ ଏମଏସଏମଇ ମନ୍ତ୍ରୀ ଶ୍ରୀ ନୀତିନ ଗଡକରୀ ନାଗପୁରରୁ ଏକ ଭିଡିଓ କନଫରେନ୍ସ ବ୍ୟବସ୍ଥାରେ ବ୍ୟାଙ୍କ ଅଫ ସ୍କିମ, ଆଇଡିଆ, ଇନୋଭେସନ ଆଣ୍ଡ ରିସର୍ଚ ପୋର୍ଟାଲ ଉନ୍ମୋଚନ କରିଛନ୍ତି । ଏହି ପୋର୍ଟାଲଟି ଅଣୁ, କ୍ଷୁଦ୍ର ଓ ମଧ୍ୟମ  ଉଦ୍ୟୋଗ ପାଇଁ ଉଦ୍ଦିଷ୍ଟ । ଏହି ପୋର୍ଟାଲ http://ideas.msme.gov.in/ରେ ଉପଲବ୍ଧ । ଏହି କନଫରେନ୍ସରେ ମନ୍ତ୍ରଣାଳୟର ରାଷ୍ଟ୍ରମନ୍ତ୍ରୀ ଶ୍ରୀ ପ୍ରତାପ ଚନ୍ଦ୍ର ଷଡଙ୍ଗୀ, ସଚିବ ଡଃ ଅରୁଣ କୁମାର ପଣ୍ଡା ଓ ଅନ୍ୟାନ୍ୟ ବରିଷ୍ଠ ଅଧିକାରୀ ଉପସ୍ଥିତ ଥିଲେ ।
ଏହି ପୋର୍ଟାଲରେ କେନ୍ଦ୍ର, ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସରକାରଙ୍କ ସମସ୍ତ ପ୍ରକାର ସ୍କିମକୁ ଆକ୍ସେସ କରାଯାଇପାରିବ । ଆଇଡିଆର କ୍ରାଉନ ସୋର୍ସିଙ୍ଗ ସହିତ ସେସବୁର ମୂଲ୍ୟାୟନ ଓ ରେଟିଂ ବ୍ୟବସ୍ଥା ଏହି ପୋର୍ଟାଲର ବିଶେଷତ୍ଵ । ଏହାମଧ୍ୟ ଭେଞ୍ଚର କ୍ୟାପିଟାଲ ଓ ବିଦେଶୀ ସହଯୋଗ ଆଦି ପାଇଁ ସହାୟକ ହୋଇପାରିବ ।
ପୋର୍ଟାଲର ଗୁରୁତ୍ଵ ସମ୍ପର୍କରେ ଉଲ୍ଲେଖକରି ମନ୍ତ୍ରୀ ଶ୍ରୀ ଗଡକରୀ କହିଛନ୍ତି ଯେ, ଏହା ନିର୍ଦ୍ଦିଷ୍ଟ ଭାବେ ଏମଏସଏମଇ ଏବଂ ସାମଗ୍ରିକ ଭାବେ ଭାରତୀୟ ଅର୍ଥବ୍ୟବସ୍ଥାକୁ ବଦଳାଇବାରେ ଉଲ୍ଲେଖନୀୟ ଅବଦାନ ଦେବ । ଏହାକୁ ଏକ ଉତ୍ତମ ଅୟମାରମ୍ଭ ଭାବେ ଅଭିହିତ କରି ସେ କହିଛନ୍ତି ଯେ, ପୋର୍ଟାଲରେ ବର୍ଗ ଭିତ୍ତିକ ସୂଚନା, ବିଭିନ୍ନ ଉପଲବ୍ଧି ଓ ସୂଚନା ପ୍ରକାଶ ଦ୍ଵାରା ଅନ୍ୟମାନେ ଏଥିରୁ ଅନେକ କିଛି ଶିଖିପାରିବେ । ପୋର୍ଟାଲଟି ପେଷାଦାରଙ୍କ ଦ୍ଵାରା ପରିଚାଳିତ ହେବା ଉପରେ ସେ ଗୁରୁତ୍ଵାରୋପ କରିବା ସହ ଜ୍ଞାନକୁ ସମ୍ପଦରେ ପରିଣତ କରିବାକୁ ପରାମର୍ଶ ଦେଇଥିଲେ । ସେ କହିଥିଲେ ଯେ, ଗବେଷଣା, ପ୍ରଯୁକ୍ତିବିଦ୍ୟା, ଅଭିନବତା ଉପରେ ଅଧିକ ଗୁରୁତ୍ଵ ଦିଆଯିବା ଆବଶ୍ୟକ, କାରଣ ଏହା ସାମଗ୍ରୀର ଉତ୍ପାଦନ ମୂଲ୍ୟ ହ୍ରାସ କରିବା ସହ ମାନରେ ଉନ୍ନତି ଆଣିଥାଏ ।
ମନ୍ତ୍ରଣାଳୟ ରାଷ୍ଟ୍ରମନ୍ତ୍ରୀ ଶ୍ରୀ ପ୍ରତାପ ଚନ୍ଦ୍ର ଷଡଙ୍ଗୀ କହିଥିଲେ ଯେ, ଏହି ପୋର୍ଟାଲ ସୂଚନା ବଣ୍ଟନ କରି ଏମଏସଏମଇ ଉଦ୍ୟୋଗକୁ ବିଶେଷ ସାହାଯ୍ୟ କରିବ । ଏହାଛଡା ଏହି ପୋର୍ଟାଲ ଗ୍ରାମାଞ୍ଚଳ ଜନଜାତିର ବୁଦ୍ଧି, ଦକ୍ଷତା, କୌଶଳ ଓ ଜ୍ଞାନକୁ ସମ୍ପ୍ରସାରିତ କରିବାରେ ସହାୟକ ହେବ । ଚାଷବାସ ସଂକ୍ରାନ୍ତ ପ୍ରସ୍ତୁତି, ଉତ୍ପାଦନ, ଭଣ୍ଡାରଣ ଏବଂ କୃଷିଜାତ ସାମଗ୍ରୀର ବିପଣନ କାମରେ ସାହାଯ୍ୟ କରିବ । ବ୍ୟବହାରକାରୀ ନବସୃଜନ ଓ ଗବେଷଣାଲବ୍ଧ ଜ୍ଞାନକୁ ଅନ୍ୟମାନଙ୍କ ସହ ବାଣ୍ଟି ପାରିବେ ।
ପଞ୍ଜୀକୃତ ବ୍ୟବହାରକାରୀ ଏହି ଆଇଡିଆ କୁ ରେଟିଂ କରିପାରିବେ । ଭେଞ୍ଚର କ୍ୟାପିଟାଲିଷ୍ଟ ଯାହାଙ୍କର ଆଇଡିଆ, ଇନୋଭେସନ ଓ ଗବେଷଣା ଅଛି ସେମାନେ ବ୍ୟବହାରକାରୀଙ୍କ ସହ ସଂଯୁକ୍ତ ହୋଇପାରିବେ । ଆଇଡିଆ ଇନୋଭେସନ ଓ ରିସର୍ଚ ସଂକ୍ରାନ୍ତ ଅନଲାଇନ ଫର୍ମ ସହଜରେ 5-6 ମିନିଟ ମଧ୍ୟରେ ପୂରଣ ହୋଇପାରିବ । ବ୍ୟକ୍ତିବିଶେଷ ଏଥିପାଇଁ ଏରିଆ  ଆଦି ବାଛିପାରିବେ ।
ଏହା ଉଦ୍ୟୋଗ ପ୍ରତିଷ୍ଠା ପାଇଁ ଆଗ୍ରହୀ ବ୍ୟକ୍ତିବିଶେଷଙ୍କ କାମରେ ଆସିବ । ସେମାନେ ବିଭିନ୍ନ ସୂଚନା ଓ ଦିଗ ଏଥିରୁ ସହଜରେ ପାଇପାରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଯୁକ୍ତରାଷ୍ଟ୍ର ଆମେରିକାର ରାଷ୍ଟ୍ରପତି ମହାମହିମ ଯୋଶେଫ ଆର. ବାଇଡେନଙ୍କ ମଧ୍ୟରେ ଟେଲିଫୋନରେ କଥାବାର୍ତ୍ତା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଯୁକ୍ତରାଷ୍ଟ୍ର ଆମେରିକାର ରାଷ୍ଟ୍ରପତି ମହାମହିମ ଯୋଶେଫ ଆର. ବାଇଡେନଙ୍କ ସହ ଟେଲିଫୋନରେ କଥାବାର୍ତ୍ତା ହୋଇଛନ୍ତି । ପ୍ରଧାନମନ୍ତ୍ରୀ ରାଷ୍ଟ୍ରପତି ବାଇଡେନଙ୍କୁ ହାର୍ଦ୍ଦିକ ଶୁଭେଚ୍ଛା ଜ୍ଞାପନ କରିବା ସହ ତାଙ୍କ କାର୍ଯ୍ୟକାଳ ପାଇଁ ଶୁଭକାମନା ଜଣାଇଛନ୍ତି । ପ୍ରଧାନମନ୍ତ୍ରୀ ଭାରତ-ଆମେରିକା ରଣନୀତିକ ସହଯୋଗିତାକୁ ଆଗକୁ ବଢ଼ାଇବା ପାଇଁ ତାଙ୍କ ସହ ମିଳିତ ଭାବେ କାର୍ଯ୍ୟ କରିବା ଲାଗି ଆଗ୍ରହ ପ୍ରକାଶ କରିଥିଲେ ।
ଉଭୟ ନେତା କ୍ଷେତ୍ରୀୟ ବିକାଶ ଓ ବ୍ୟାପକ ଭୂ-ରାଜନୈତିକ ପ୍ରସଙ୍ଗ ଉପରେ ଆଲୋଚନା କରିଥିଲେ । ସେମାନେ ଉଲ୍ଲେଖ କରିଥିଲେ କି ଭାରତ-ଆମେରିକା ସହଯୋଗିତା ଗଣତାନ୍ତ୍ରିକ ମୂଲ୍ୟ ଏବଂ ଦ୍ୱିପାକ୍ଷିକ ରଣନୀତିକ ହିତ ପାଇଁ ପ୍ରତିବଦ୍ଧତାରେ ମଜଭୁତ ଭାବେ ଯୋଡ଼ି ହୋଇଛି । ସେମାନେ ନିୟମ ପାଳନକାରୀ ଅନ୍ତର୍ଜାତୀୟ ବ୍ୟବସ୍ଥା ଏବଂ ମୁକ୍ତ, ଉନ୍ମୁକ୍ତ ଓ ଅନ୍ତର୍ଭୁକ୍ତି ଭାରତ-ପ୍ରଶାନ୍ତ ମହାସାଗରୀୟ କ୍ଷେତ୍ର ସୁନିଶ୍ଚିତ କରିବା ପାଇଁ ସମାନ ବିଚାରଧାରା ରଖୁଥିବା ଦେଶଗୁଡ଼ିକ ସହ କାମ କରିବାର ମହତ୍ତ୍ୱକୁ ଦୋହରାଇଥିଲେ ।
ପ୍ରଧାନମନ୍ତ୍ରୀ ଓ ରାଷ୍ଟ୍ରପତି ବାଇଡେନ ଅନ୍ତର୍ଜାତୀୟ ଜଳବାୟୁ ପରିବର୍ତ୍ତନ ସଂକ୍ରାନ୍ତ ଆହ୍ୱାନର ପ୍ରତିକାର ପନ୍ଥା ବାହାର କରିବା ଲାଗି ପରସ୍ପର ସହ ମିଶି କାର୍ଯ୍ୟ କରିବେ ବୋଲି ସହମତି ପ୍ରକାଶ କରିଥିଲେ । ପ୍ରଧାନମନ୍ତ୍ରୀ ପ୍ୟାରିସ ବୁଝାମଣା ଉପରେ ପୁନଃ ପ୍ରତିବଦ୍ଧତା ଦର୍ଶାଇବା ଲାଗି ରାଷ୍ଟ୍ରପତି ବାଇଡେନଙ୍କ ନିଷ୍ପତ୍ତିକୁ ସ୍ୱାଗତ କରିଥିଲେ ଏବଂ ଭାରତ ଦ୍ୱାରା ଅକ୍ଷୟ ଶକ୍ତି କ୍ଷେତ୍ରରେ ନିଜ ପାଇଁ ନିର୍ଦ୍ଧାରିତ ମହାତ୍ତ୍ୱାକାଂକ୍ଷୀ ଲକ୍ଷ୍ୟଗୁଡ଼ିକ ବାବଦରେ ସୂଚନା ପ୍ରଦାନ କରିଥିଲେ । ପ୍ରଧାନମନ୍ତ୍ରୀ ଚଳିତବର୍ଷ ଏପି୍ରଲରେ କ୍ଲାଇମେଟ ଲିଡର୍ସ ସମିଟ ଆୟୋଜନ ନିମନ୍ତେ ରାଷ୍ଟ୍ରପତିଙ୍କ ପଦକ୍ଷେପକୁ ସ୍ୱାଗତ କରିଥିଲେ ଏବଂ ସେଥିରେ ଅଂଶଗ୍ରହଣ ଲାଗି ଆଗ୍ରହ ପ୍ରକାଶ କରିଥିଲେ ।
ପ୍ରଧାନମନ୍ତ୍ରୀ ରାଷ୍ଟ୍ରପତି ବାଇଡେନ ଓ ଡକ୍ଟର ଜିଲ ବାଇଡେନଙ୍କୁ ଭାରତ ଆସିବା ପାଇଁ ଆମନ୍ତ୍ରଣ କରିଥିଲେ, ଯାହାଦ୍ୱାରା ସେମାନେ ନିଜର ସୁବିଧା ଅନୁସାରେ ତୁରନ୍ତ ଭାରତ ଗସ୍ତରେ ଆସିପାରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୪୦ ତମ ପ୍ରଗତି ଆଲୋଚନାରେ ଅଧ୍ୟକ୍ଷତା କରିଛନ୍ତି ପ୍ରଧାନମନ୍ତ୍ରୀ
ଭିତ୍ତିଭୂମି କ୍ଷେତ୍ରରେ କାର୍ଯ୍ୟ କରୁଥିବା ସଂସ୍ଥାଗୁଡିକ ଅମୃତ ସରୋବର ଯୋଜନା ଅଧୀନରେ ଜଳାଶୟ ବିକାଶ ପାଇଁ ସେମାନଙ୍କ ପ୍ରକଳ୍ପର ରୂପରେଖ ପ୍ରସ୍ତୁତ କରିବା ଉଚିତ୍ : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ରାଜ୍ୟଗୁଡିକ କେନ୍ଦ୍ର ଗତି ଶକ୍ତି ସଞ୍ଚାର ପୋର୍ଟାଲର ଲାଭ ଉଠାଇବାକୁ କହିଛନ୍ତି ଯାହା ଦ୍ୱାରା ଠିକଣା ସମୟରେ ଆବେଦନ ଗୁଡିକର ଫଏସଲା ହୋଇପାରିବ
ପିଏମ୍ ଗତିଶକ୍ତି ଜାତୀୟ ମାଷ୍ଟର ପ୍ଲାନ ଆଧାରରେ ରାଜ୍ୟମାନେ ରାଜ୍ୟ ସ୍ତରୀୟ ଗତିଶକ୍ତି ମାଷ୍ଟର ପ୍ଲାନ ପ୍ରସ୍ତୁତ କରିପାରିବେ : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ୪୦ ତମ ପ୍ରଗତି ସଂସ୍କରଣ ବୈଠକରେ ଅଧ୍ୟକ୍ଷତା କରିଛନ୍ତି, ଯାହାକି କେନ୍ଦ୍ର ଓ ରାଜ୍ୟ ସରକାରଙ୍କୁ ସାମିଲ କରି ସକରାତ୍ମକ ପ୍ରଶାସନ ଏବଂ ସମୟବଦ୍ଧ କାର୍ଯ୍ୟକାରିତା ପାଇଁ ଆଇସିଟି ଭିତ୍ତିକ ମଲ୍ଟି ମୋଡାଲ ପ୍ଲାଟଫର୍ମ ଅଟେ ।
ବୈଠକରେ ଆଠଟି ପ୍ରକଳ୍ପ ଏବଂ ଗୋଟିଏ କାର୍ଯ୍ୟକ୍ରମ ସହିତ ମୋଟ୍ ନଅଟି ବିଷୟକୁ ସମୀକ୍ଷା ପାଇଁ ନିଆଯାଇଥିଲା । ଏହି ଆଠଟି ପ୍ରକଳ୍ପ ମଧ୍ୟରେ ରେଳ ମନ୍ତ୍ରଣାଳୟ, ସଡକ ପରିବହନ ଏବଂ ରାଜପଥ ମନ୍ତ୍ରଣାଳୟ ଏବଂ ପେଟ୍ରୋଲିୟମ ଏବଂ ପ୍ରାକୃତିକ ଗ୍ୟାସ ମନ୍ତ୍ରଣାଳୟର ଦୁଇଟି କରି ପ୍ରକଳ୍ପ ସହିତ ଶକ୍ତି ମନ୍ତ୍ରଣାଳୟ ଏବଂ ଜଳ ସମ୍ପଦ ବିଭାଗ, ନଦୀ ବିକାଶ ଏବଂ ଗଙ୍ଗା ନବୀକରଣ ବିଭାଗରୁ ଦୁଇଟି ପ୍ରକଳ୍ପ ଥିଲା । ଏହି ଆଠଟି ପ୍ରକଳ୍ପର ମୂଲ୍ୟ ୫୯,୯୦୦ କୋଟି ଟଙ୍କାରୁ ଅଧିକ ହେବ ଏବଂ ଏହା ମହାରାଷ୍ଟ୍ର, କର୍ଣ୍ଣାଟକ, ଆନ୍ଧ୍ରପ୍ରଦେଶ, ତାମିଲନାଡୁ, ଛତିଶଗଡ, ଓଡିଶା, ଆସାମ, ଅରୁଣାଚଳ ପ୍ରଦେଶ, ମେଘାଳୟ, ତ୍ରିପୁରା, ମିଜୋରାମ, ନାଗାଲ୍ୟାଣ୍ଡ, ସିକ୍କିମ ଏବଂ ଝାଡ଼ଖଣ୍ଡ ଆଦି ୧୪ ଟି ରାଜ୍ୟ ସହ ଜଡିତ ।
ପ୍ରଧାନମନ୍ତ୍ରୀ କହିଛନ୍ତି ଯେ ସଡକ ଏବଂ ରେଳ ପରି ଭିତ୍ତିଭୂମି କ୍ଷେତ୍ରରେ କାର୍ଯ୍ୟ କରୁଥିବା ସଂସ୍ଥାଗୁଡ଼ିକ ଅମୃତ ସରୋବର ଯୋଜନା ଅଧୀନରେ ଥିବା ଜଳାଶୟ ସହିତ ସେମାନଙ୍କ ପ୍ରକଳ୍ପ ରୂପରେଖ ପ୍ରସ୍ତୁତ କରିବା ଉଚିତ । ଏହା ଏକ ଜିତିବା ପରି ସ୍ଥିତି ହେବ କାରଣ ଅମୃତ ସରୋବର ପାଇଁ ଖୋଳା ଯାଇଥିବା ସାମଗ୍ରୀଗୁଡିକୁ ସଂସ୍ଥାମାନଙ୍କ ଦ୍ୱାରା ସିଭିଲ୍ କାମ ପାଇଁ ବ୍ୟବହାର କରାଯାଇପାରିବ ।
ଆଲୋଚନା ସମୟରେ ପ୍ରଧାନମନ୍ତ୍ରୀ "ଜାତୀୟ ବ୍ରଡବ୍ୟାଣ୍ଡ ମିଶନ” କାର୍ଯ୍ୟକ୍ରମର ସମୀକ୍ଷା ମଧ୍ୟ କରିଥିଲେ । ରାଜ୍ୟ ଏବଂ ସଂସ୍ଥାଗୁଡିକ କେନ୍ଦ୍ର ଗତି ଶକ୍ତି ସଞ୍ଚାର ପୋର୍ଟାଲର ଲାଭ ଉଠାଇବାକୁ କୁହାଯାଇଛି ଯାହା ଦ୍ୱାରା ଠିକଣା ସମୟରେ ରାଇଟ୍ ଅଫ୍ ୱେ  ଗୁଡିକର ଫଏସଲା ହୋଇପାରିବ । ଏହା ମିଶନର କାର୍ଯ୍ୟକାରିତାକୁ ତ୍ୱରାନ୍ୱିତ କରିବ । ସମାନ୍ତରାଳ ଭାବେ, ସେମାନେ ଜ୍ଞାନକୌଶଳ ବ୍ୟବହାର କରି ସାଧାରଣ ଲୋକଙ୍କର ଜୀବନଧାରଣ ମାନରେ ସହଜତା ବୃଦ୍ଧି କରିପାରିବେ ।
ପ୍ରଧାନମନ୍ତ୍ରୀ ଆହୁରି ମଧ୍ୟ କହିଛନ୍ତି ଯେ ରାଜ୍ୟମାନେ ମଧ୍ୟ ପିଏମ୍ ଗତିଶକ୍ତି ଜାତୀୟ ମାଷ୍ଟର ପ୍ଲାନ ଢାଞ୍ଚାରେ ରାଜ୍ୟ ସ୍ତରୀୟ ଗତିଶକ୍ତି ମାଷ୍ଟର ପ୍ଲାନ ପ୍ରସ୍ତୁତ କରିପାରିବେ ଏବଂ ଏଥିପାଇଁ ରାଜ୍ୟ ସ୍ତରୀୟ ୟୁନିଟ୍ ଗଠନ କରିପାରିବେ । ଉନ୍ନତ ଯୋଜନା, ଚିହ୍ନଟ ଏବଂ ପ୍ରମୁଖ ପ୍ରସଙ୍ଗ ସମାଧାନ କରିବାରେ ତଥା ପ୍ରକଳ୍ପର ଠିକଣା ସମୟରେ କାର୍ଯ୍ୟକାରିତା ପାଇଁ ଉତ୍ତମ ସମନ୍ୱୟ ସୁନିଶ୍ଚିତ କରିବାରେ ଏହା ଏକ ଦୀର୍ଘମିଆଦୀ ଫାଇଦା ଦେଇପାରେ ।
ପ୍ରଗତି ବୈଠକର ୩୯ ଟି ସଂସ୍କରଣ ପର୍ଯ୍ୟନ୍ତ ମୋଟ ୧୪.୮୨ ଲକ୍ଷ କୋଟି ଟଙ୍କା ମୂଲ୍ୟର ୩୧୧ ଟି ପ୍ରକଳ୍ପର ସମୀକ୍ଷା କରାଯାଇଛି ।
HS
(
କ୍ୟାବିନେଟ
ଭାରତ ଓ ଜାପାନ ମଧ୍ୟରେ ସ୍ୱାକ୍ଷରିତ ବୁଝାମଣାପତ୍ରକୁ କ୍ୟାବିନେଟର ଅନୁମୋଦନ
ଜାପାନର ଜାତୀୟ ପରିବେଶ ଅଧ୍ୟୟନ ସଂସ୍ଥା ଓ ଭାରତର ଆର୍ଯ୍ୟଭଟ୍ଟ ପର୍ଯ୍ୟବେକ୍ଷଣ ବିଜ୍ଞାନ ଗବେଷଣା ପ୍ରତିଷ୍ଠାନ ବାୟୁର ମାନ ଓ ଜଳବାୟୁ ପରିବର୍ତ୍ତନ ସମ୍ପର୍କରେ ମିଳିତ ଭାବେ ଗବେଷଣା କରିବାକୁ ବୁଝାମଣାପତ୍ର ସ୍ୱାକ୍ଷର କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କ୍ୟାବିନେଟ ବୈଠକରେ ଭାରତ ଓ ଜାପାନ ମଧ୍ୟରେ ସ୍ୱାକ୍ଷରିତ ଏକ ବୁଝାମଣାପତ୍ରକୁ ଅନୁମୋଦନ ଦିଆଯାଇଛି । ଏହି ବୁଝାମଣାପତ୍ରରେ ଜାପାନର ଜାତୀୟ ପରିବେଶ ଅଧ୍ୟୟନ ସଂସ୍ଥା  ଏବଂ ନୈନତାଲସ୍ଥିତ ଭାରତର ଆର୍ଯ୍ୟଭଟ୍ଟ ପର୍ଯ୍ୟବେକ୍ଷଣ ବିଜ୍ଞାନ ଗବେଷଣା ପ୍ରତିଷ୍ଠାନ  ସ୍ୱାକ୍ଷର କରିଛନ୍ତି । ଏଆର୍ଆଇଏଏa ଏକ ପେସାଦାର ସଂଗଠନ । ଏହି ଦୁଇ ସଂସ୍ଥା ମିଶି ବାୟୁର ମାନ ଏବଂ ଜଳବାୟୁ ପରିବର୍ତ୍ତନ ଉପରେ ମିଳିତ ଗବେଷଣା କରିବେ । ପ୍ରଧାନମନ୍ତ୍ରୀ ଏହି ବୁଝାମଣାପତ୍ରର ବିଭିନ୍ନ ଦିଗ ସମ୍ପର୍କରେ ଅବଗତ ହେବା ପରେ କ୍ୟାବିନେଟ ଏହାକୁ ଅନୁମୋଦନ କରିଛି । ବିଦେଶୀ ସଂସ୍ଥା ସହିତ ମିଳିତ ଗବେଷଣା କରିବାରେ ନୈନିତାଲ ଏଆରଆଇଇଏସର ଏହା ପ୍ରଥମ ପଦକ୍ଷେପ ।
ବୁଝାମଣାପତ୍ର ଅନୁସାରେ ଦୁଇପକ୍ଷ ଯେଉଁ ସବୁ କାମ କରିବେ ତାହାର ସମ୍ଭାବ୍ୟ ରୂପରେଖ ତଳେ ଦିଆଯାଇଛି।
କ) ବୈଜ୍ଞାନିକ ଉପକରଣର ମିଳିତ ବ୍ୟବହାର ଓ ପରିଚାଳନା ।
ଖ) ପର୍ଯ୍ୟବେକ୍ଷଣ ପ୍ରଣାଳୀ ସମ୍ପର୍କରେ ବୈଜ୍ଞାନିକ ଓ ବୈଷୟିକ ତଥ୍ୟର ଆଦାନପ୍ରଦାନ ।
ଗ)ପର୍ଯ୍ୟବେକ୍ଷଣ ଗତ ତଥ୍ୟର ମିଳିତ ଅନୁଶୀଳନ କରି ବିଜ୍ଞାନଭତ୍ତିକ ରିପୋର୍ଟ ପ୍ରସ୍ତୁତି ।
ଘ) ଶିକ୍ଷା ଓ ଗବେଷଣା କ୍ଷେତ୍ରରେ ମିଳିତ କାର୍ଯ୍ୟକ୍ରମ ।
ଙ) ଭିଜିଟିଂ ସ୍କଲାରଙ୍କ ଆଦାନପ୍ରଦାନ । ଗବେଷଣାକାରୀ  ଛାତ୍ରଛାତ୍ରୀଙ୍କୁ ଅଧିକ ଗବେଷଣାର ସୁଯୋଗ ଦେବା ପାଇଁ ଉଭୟ ପକ୍ଷ ଆବଶ୍ୟକ ସୁବିଧା ଯୋଗାଇବେ ।
ଚ) ମିଳିତ ବୈଜ୍ଞାନିକ କର୍ମଶାଳା ଓ ଆଲୋଚନାଚକ୍ରମାନ ଆୟୋଜିତ ହେବ ।
ଏଆରଆଇଇଏସ ସମ୍ପର୍କରେ
ପର୍ଯ୍ୟବେକ୍ଷଣ ବିଜ୍ଞାନ ଆର୍ଯ୍ୟଭଟ୍ଟ ଗବେଷଣା ପ୍ରତିଷ୍ଠାନ  ଏକ ସ୍ୱୟଂ ଶାସିତ ପ୍ରତିଷ୍ଠାନ । ଭାରତ ସରକାରଙ୍କ ବିଜ୍ଞାନ ଓ ପ୍ରଯୁକ୍ତି ବିଭାଗ ଦ୍ୱାରା ଏହା ପ୍ରତିଷ୍ଠା ହୋଇଛି । ଏହି ସଂସ୍ଥା ଆଷ୍ଟ୍ରୋନୋମି, ଆଷ୍ଟ୍ରୋଫିଜିକ୍ସ, ଓ ଆଟମସ୍ଫିଅରିକ ସାଇନ୍ସର ଏକ ଉତ୍କର୍ଷ ଗବେଷଣା କେନ୍ଦ୍ରଭାବେ କାର୍ଯ୍ୟ କରୁଛି । ଏହା ବାୟୁ ପ୍ରଦୂଷଣ, ଜଳବାୟୁ ପରିବର୍ତ୍ତନ, ସୂର୍ଯ୍ୟ, ନକ୍ଷତ୍ର, ତାରାମଣ୍ଡଳ ଆଦିର ଗଠନ ଓ ବିବର୍ତ୍ତନ ଆଦି କ୍ଷେତ୍ରରେ ଗବେଷଣାର ସୁଯୋଗ ଯୋଗାଉଛି । ଏଥିରେ ବହୁ ଗବେଷକ, ବୈଜ୍ଞାନିକ, ବିଦ୍ୱାନ କାର୍ଯ୍ୟରତ । ଏଠାକାର ଗବେଷକ ମଧ୍ୟ ବିଭିନ୍ନ ପ୍ରକାର ଉନ୍ନତ ବୈଜ୍ଞାନିକ ଉପକରଣ ବିକଶିତ କରୁଛନ୍ତି । ସେମାନଙ୍କୁ ସାହାଯ୍ୟ କରିବାକୁ ଇଞ୍ଜିନିୟର ଓ ଟେକନିକାଲ ବିଶେଷଜ୍ଞ ଦଳ ରହିଛି । ଏହି ପ୍ରତିଷ୍ଠାନର ଦୁଇଟି କ୍ୟାମ୍ପସ ଉତ୍ତରାଖଣ୍ଡର ନୈନିତାଲରେ ରହିଛି । ଗୋଟିଏ କ୍ୟାମ୍ପସ ମନେରା ପିକ୍ରେ ଥିବାବେଳେ ଅନ୍ୟଟି ଦେବସ୍ଥଳରେ କାର୍ଯ୍ୟ କରୁଛି ।
ଏନଆଇଇଏଏସ ସମ୍ପର୍କରେ
ଜାପାନରେ ଜାତୀୟ ପରିବେଶ ଅଧ୍ୟୟନ ପ୍ରତିଷ୍ଠାନ  ସେ ଦେଶର ଏକମାତ୍ର ସଂସ୍ଥା ଯାହା ପରିବେଶର ବିଭିନ୍ନ କ୍ଷେତ୍ରରେ ଗବେଷଣା ଓ ଅଧ୍ୟୟନ ର ସୁଯୋଗ ଯୋଗାଉଛି । ସବୁ ଗବେଷଣା ଓ ଅଧ୍ୟୟନ କାର୍ଯ୍ୟ ଆନ୍ତଃବିଷୟକ ଏବଂ ପୂର୍ଣ୍ଣାଙ୍ଗ । ପରିବେଶରେ ସୁରକ୍ଷା ପାଇଁ ପ୍ରତିକାର ଅବସ୍ଥା ବାହାର କରିବାକୁ ଏହି ସଂସ୍ଥା ସ୍ୱତନ୍ତ୍ର ଭାବେ କାମ କରୁଛି । ଏହା ମଧ୍ୟ ତାହାର ବିଭିନ୍ନ ଅଧ୍ୟୟନ ରିପୋର୍ଟ ଓ ଗବେଷଣାଲବ୍ଧ ତଥ୍ୟ ବିଭିନ୍ନ ଦେଶର ବୈଜ୍ଞାନିକ ସମୁଦାୟଙ୍କୁ ଯୋଗାଉଛି । ବୈଜ୍ଞାନିକ ସମୁଦାୟ ଓ ସମାଜ ମଧ୍ୟରେ ଏକ ସେତୁଭାବେ ଏହା କାର୍ଯ୍ୟ କରୁଛି । ଜାପାନ ସମେତ ଅନ୍ୟ କେତେକ ଦେଶରେ ପରିବେଶଗତ ନୀତିର ବିକାଶ ଏବଂ ଏହାର କାର୍ଯ୍ୟ କାରିତାରେ ଏହି ସଂସ୍ଥା ଉଲ୍ଲେଖନୀୟ ଭୂମିକା ନିର୍ବାହ କରିଆସୁଛି । ଏହା ପରିବେଶ ଗବେଷଣା କ୍ଷେତ୍ରରେ ବିଶ୍ୱର ଏକ ପ୍ରମୁଖ ତଥା ଅନ୍ୟତମ ପ୍ରତିଷ୍ଠିତ ଅନୁଷ୍ଠାନ ।